Lav et referat af nedenstående tekst:

Tekst:
En forsøgsordning i ældreplejen har givet medarbejdere mulighed for at ringe ind om morgenen og bede om fri, hvis man er for rask til at melde sig syg - men for uoplagt til at gå på arbejde: - Det er bare så dejligt, at man ikke skal finde på en dårlig undskyldning for at blive hjemme fra arbejdet på en dag, hvor man bare er uoplagt, siger social- og sundhedsassistent Berit Lundergaard. Hun benyttede sig af muligheden forleden, da hun vågnede til en af de dage, hvor det var svært at overskue at skulle på arbejde og løse de opgaver, der ventede. Forslaget om flexdage kommer fra en af medarbejderne i ældreplejen, fortæller afdelingschef i social og sundhedsforvaltningen i Frederikshavn kommune, Hanne Bjørnlund. - Det er en ordning, som både er til gavn for medarbejder og arbejdsgiver, siger hun. Medarbejderne kan nu med god samvittighed impulsivt tage en tiltrængt fridag uden at skulle melde sig syg. Det betyder, at medarbejderne selv betaler og dermed sparer kommunen udgifter til såkaldte pjækkedage, siger Hanne Bjørnlund.

Referat:
Pjækkedage er blevet til flexdage i Frederikshavn kommune, oplyser P4 Nordjylland.